text: En fed fødselsdag
  23 september 2012 kl. 11.50
  16 årige Robin Holm Matcham, fra Vejle, fik nærmest vinger i dag, da han ikke bare havde fødselsdag, men også fik sit certifikat til svævefly.
  Robin Holm Matcham har nu s-certifikat til svævefly og det betyder at han kan flyve uden instruktør ved siden af sig eller på pladsen.
  Han er nu en af de yngste svæveflyvere i Danmark. Der er dog svæveflyvere på bare 14 år, der er den laveste grænse for, 
  hvornår man kan få sit certifikat.
  